Nyeste Skilderie af Kiøbenhavn, 1824-06-01
Hvad St. Petri Kirke er blandt Kirker, det er London, som nu viser sig for os, blandt Europas Hovedstæder. Den er en liden Verden, i Verden, Prospecten er valgt fra en Kant af Staden, hvor Du seer den prægtige, men massive Blackfriar Bro lige for Dig. Denne Bro, som forbinder Southwark med City, gaaer over Themsen. Blackfriars Bro er bygt paa ni Buer, af hvilke den mellemste er 100 Fod viid. Den hele Længde er 955 Fod. Breden af Kjøreveien 28 Fod og af de to Fodveie 7 hver. Broens Bygning blev begyndt 1760 og fuldendt 1768, og kostede L. 152,840. Den ligger næsten i lige Afstand, mellem Westminsters og London, og herfra seer Du St. Pauls Kirke i hele sin majestætiske Storhed. Galleriet omkring Blackfriars Bro er to Mand høi, og betager derfor dem, der gaae over samme, Udsigten paa Themsen. Southwark er den tredie Stadsdeel, af London og optager mere Fladerum end City men er langt fra ikke saa bebygget, som denne eller Westminster. Her findes endnu mange Tomter og øde Pladser. Det Mærkeligste her er Astley Theater og Kingsbench. St. Pauls Kirke ansees for den prægtigste protestantiske Kirke i Verden. Den er første Gang bygt 1086, efterat en Jldebrand havde ødelagt London. Man maa forbauses over, hvorledes det i hine Tider var mueligt at tilveiebringe Pengene til saadanne Kjæmpeværkers Fuldførelse. Men Monarkerne lode sig ikke betale Told af de dertil fornødne Materialier og gave Tømmer dertil af de Kongelige Skove; Prælaterne ofrede en Deel af deres Jndkomster, og hvad der indbragte mere end Alt, var Aflad og Syndsforladelse. Høialteret glimrede af Ædelstene og Guld, som vare givne til Kirken. Da Kong Johan af Frankrig levede som Fange i Engelland, forærede han fire Guldbækkener, og Gaverne, saavel ved indenlandske som udenlandske Fyrsters Begravelse, vare uskatteerlige. 1620 blev besluttet, at Kirken skulde istandsættes. 1633 Grundstenen lagt til den nuværende Bygning, som opførtes af den berømte Inigo Jones. Det er mærkeligt, at denne Kirke, der stod 35 Aar under Bygning, blev begyndt og fuldendt af een Architect og under een Prælat, Henrik Compton, Biskop af London, medens St. Peterskirken i Rom var 135 Aar under Bygning, i 19 Pavers Regjeringstid, under 12 Architecter. Høiden af St. Pauls Kirke er 340, Længden 500 og største Brede 180 Fod. - Dog, vi have allerede forlænge opholdt os i London, og det er Tid, vi begive os til Bivouaken i Lunden ved Leipzig. Jlden luer fra alle Kanter, og med Rette kan man her sige: "der Mond ist unsere Sonne." Udmattede og saarede Krigere have her leiret sig omkring Jlden. For at vise os Frugterne af Krigens Rædsler har Konstneren fremstillet i Forgrunden en saaret Officeer, som bliver forbunden. Vor Tankereise, min Ven, er nu tilendebragt, og gid at den maatte have forskaffet Dig lige saa megen Glæde i Tankerne, som mig i Virkeligheden! Misceller. Rochefoucaults Maxime: dans Padversite de nos meilleurs amis, nous trouvons tonjours quelque chose que ne nous deplait paa *), siger Lichtenberg, klinger vist nok besynderligt, men den, som nægter Sandheden deraf, forstaaer den enten ikke, eller kjender ikke sig selv." Jeg veed ikke, hvorledes Lichtenberg vil, at hiin Maxime skal forstaaes, men det veed jeg, at dersom den skulde forstaaes lige efter Ordene, var det ikke værdt at være Menneske. Dog, maaskee har Lucrez givet os den bedste Forklaring derover, naar han siger: Saave, mari magno turbantibus seqvore ventis E terra magnum alterius spectare laborem. *) J vore bedste Venners Gjenvordighed findes altid noget, som ikke mishager os. Non quia venari quemquam est jucunda voluptas, Sed quibus ipse malis careas quia cernere suave est. (Behageligt er det, naar paa det vide Hav Stormen rase, at see fra Kysten et Skibs store Nød, ei fordi Andres Lidelser ere en morende Vellyst, men fordi det er behageligt at see, hvilken Elendighed man selv er befriet for.)